เรื่องร้องเรียน (ความสะอาด,ต้นไม้) วันที่ 2023-07-31 11:00:37 — แขวงบางบำหรุ เขตบางพลัด กรุงเทพมหานคร
ตามที่เคยแจ้งผ่านโทรศัพท์ไปทางเขตเกี่ยวกับ คอนโดออริจิ้นที่จะมีแปลนก่อสร้าง ติดกับอพาร์ทเม้นท์ที่ผมอยู่ โดยจากการพูดคุยกับทาง จนท.คอนโด และดูแปลนก่อสร้างแล้ว ปรากฏว่า กำแพงของทางคอนโดติดกับอพาร์ทเม้นท์เลย แล้วถัดออกไปจะเป็นที่ปลูกต้นไม้ระยะ 1.5 เมตร และถัดจากนั้นจะเป็นถนนสาธารณะกว้าง 6 เมตร ที่รถยนต์และมอเตอร์ไซค์ทุกคันต้องผ่านเพื่ออ้อมไปทางด้านหลังขึ้นลานจอดรถ ผมจึงกังวลว่า ด้วยระยะห่างแค่ 1.5 เมตร ทางผมต้องไก้รับผลกระทบทางเสียงจากรถทุกคันที่ต้องขึ้นลาดจอดโดยผ่านทางนี้แน่นอนครับ 
ส่วนอีกหนึ่งเรื่องคือ ตรงนั้นจะเป็นที่จอดรถขยะ รวมทั้งห้องขยะ ซึ่งก็ไม่ได้ห่างจากผมเหมือนเดิม ทางคอยโดมีการจัดการเรื่องกลิ่นยังไงบ้าง มั่นใจไหมว่าจะไม่ส่งผลกระทบถึงข้างเคียง 
ผมจึงอยากให้เขตช่วยประสานงานหาทางออกเรื่องนี้อย่างเร่งด่วนด้วยครับ เพราะตอนนี้การก่อสร้างยังไม่แล้วเสร็จ อาจจะดีกว่ารอไปนานเข้า แล้วแก้ไขได้ยากมากขึ้นครับ ถึงจะผ่าน eia แล้ว แต่อพาร์ทเม้นท์ผมอยุ่ในซอย เป็นที่พักอาศัย ไม่ใช่อาคารพาณิชย์ที่อยู่หน้าถนนใหญ่ ก่อนหน้านี้ก็ไม่เคยได้รับผลกระทบเรื่องเสียง เรื่องกลิ่น แต่ถ้าทางคอนโด มีทางออกที่ดี ก็โอเคครับ
เรื่องนี้ผมมีแจ้งไปทางคอนโดและทางเขตแล้ว แต่ยังไม่ได้รับคำตอบที่ชัดเจน จึงแจ้งเข้ามาในระบบเพื่อเป็นหลักฐานครับ